Pura Himéji

Pura Himeji (basa Jepang: 姫路城, Himeji-jō) iku pura kang ana ing kutha Himeji, Prefektur Hyogo, Jepang. Miturut provinsi jaman biyèn, pura iki kalebu ing Harima-no-kuni, Shikito-gun, Himeji. Pura iki rupané putih kabèh tekan tegele, dadi pura iki uga diarani pura manuk kuntul putih (basa Jepang: 白鷺城, Shirasagi-jō). Pura Himeji iku salah siji tuladha arsitèktur pura saka abad angka 17. Pura Himeji ora tau kena bebaya saka perang, lan ora tau direbut karo musuh, dadi purané akèh kang isih wutuh. Papréntahan Jepang ngukuhaké 8 yasan kaya ta, menara utama, menara cilik, lan Watari-yagura kang ana ing jero komplek pura minangka pusaka nagara. Saliyané iku, warna-warna yasan kanthi cacahé 74 yasan ing sajerone pura (27 yasan Yagura/Watari-yagura, 15 yasan gerbang, 32 yasan témbok) dikukuhaké minangka budaya kang wigati. Pura Himeji dianggep tinggalan budaya sing diduweni nagara kang wigati. Ing taun 1993 UNESCO nglebokaké Pura Himeji ing pratélan Sana Warisan Donya kategori warisan budaya. Saka kadohan, pura iki katon éndah kanthi témbok kang wernane putih. Pura iki uga asring minangka gawé filem kanthi carita sajarah Jepang jaman biyèn. Pura iki uga asring minangka pura pengganti, kaya Pura Edo. Pranala njaba http://www.himeji-castle.gr.jp/ Archived 2005-01-30 at the Wayback Machine. Virtual Tour Pura Himeji (ing basa Jepang) http://www.himeji-kanko.jp/castle/ Archived 2009-12-07 at the Wayback Machine. Foto-foto dan penjelasan mengenai Pura Himeji (ing basa Jepang) http://www.ryokka.jibasan.or.jp/kokoen/ Archived 2006-10-12 at the Wayback Machine. Situs web Taman Koko-en http://www.aisf.or.jp/~jaanus/ Terminologi arsitèktur Jepang Cathetan sikil